OpenLLM-France/wikimedia huggingface dataset:
# Pilota basca als Jocs Olímpics d'estiu de 1992

Als Jocs Olímpics d'Estiu de 1992 celebrats a la ciutat de Barcelona (Catalunya) es disputaren 10 proves de pilota basca, nou en categoria masculina i una en categoria femenina. Aquesta fou la quarta participació d'aquest esport en uns Jocs Olímpics, en aquesta ocasió novament com a esport de demostració.
La competició tingué lloc al Pavelló de la Vall d'Hebron així com al Frontó Colom.

## Resum de medalles
### Categoria masculina

| Prova | Or | Argent | Bronze |
| Mà individual Detalls | Rubén Beloki | Philippe Hirigoyen | José Quesada |
| Mà per parelles trinquet Detalls | MèxicRaúl Saldaña Pedro Santamaría | EspanyaOskar Goñi Joaquín Larragaña | CubaRené Muscarditz Pascal Cotabarren |
| Mà per parelles frontó Detalls | EspanyaIñaki Lujambio Alfredo Valerdi | FrançaPascal Juzan Daniel Mutuberria | MèxicFrancisco Javier Vera Pedro Olivos |
| Paleta Detalls | EspanyaÓscar Insausti Juan Pablo García | MèxicFernando Iniestra Jose Antonio Musi | ArgentinaGustavo Canut Carlos Huete |
| Paleta de cuir Detalls | ArgentinaFernando Elortondo Fernando Abadía | EspanyaFernando Mendiluce Luís Altadill | FrançaCarlito Arenas Jean-Luc Cambos |
| Pala curta Detalls | EspanyaDaniel García Ricardo Garrido | MèxicFernando Iniestra Jose Antonio Musi | CubaRicardo González Ismael González |
| Pilota de goma Detalls | ArgentinaEduardo Ross Reinaldo Ross | FrançaPatrick Lissar Marc Lassalle | EspanyaMiguel María Sagarazu Mikel Eguinoa |
| Cistella Detalls | EspanyaJuan Antonio Companion | FrançaPierre Bordes Philippe Etcheberry | MèxicJuan Pablo Valdés Francisco Javier Valdés |
| Frontennis Detalls | MèxicJaime Salazar Édgar Salazar | EspanyaRicardo Font de Mora José Luís Roig | ArgentinaAlejandro García Luis Cimadamore |

### Categoria femenina

| Prova | Or | Argent | Bronze |
| Frontennis Detalls | MèxicRosa María Flores Míriam Aracely Muñoz | EspanyaEstefanía Navarrete María Teresa Palacios | CubaMartha Domínguez Haymed Valdés |

## Medaller

| Posició | País | | | | Total |
| 1 | Espanya | 5 | 4 | 1 | 10 |
| 2 | Mèxic | 3 | 2 | 2 | 7 |
| 3 | Argentina | 2 | 0 | 2 | 4 |
| 4 | França | 0 | 4 | 1 | 5 |
| 5 | Cuba | 0 | 0 | 4 | 3 |

## Notes

* ↑ Com a esport de demostració les madalles aconseguides no es tenen en compte en el còmput general de medalles de cada país.

## Enllaços externs

* www.fundaciobarcelonaolimpica.es - Volum 4 Arxivat 2016-03-03 a Wayback Machine.
# Charles Darley Miller

George Arthur Miller (Marylebone, Londres, 23 d'octubre de 1868 – Putney, Londres, 22 de desembre de 1951) va ser un jugador de polo anglès. De jove estudià al Marlborough College i al Trinity College. Era germà del també jugador de polo George Arthur Miller.
En acabar els estudis es traslladà a l'Índia per treballar en l'empresa familiar. Allà tingué el primer contacte amb el polo. El 1908 va prendre part en els Jocs Olímpics de Londres, on guanyà la medalla d'or en la competició de polo, com a integrant de l'equip Roehampton. En aquest equip també hi competien George Arthur Miller, Patteson Nickalls i Herbert Haydon Wilson.
Va lluitar a la Primera Guerra Mundial i no fou desmobilitzat fins al 1919, amb el rang de tinent coronel.

## Referències

* 1 2 3 «George Miller Olympic Results». sports-reference.com. Arxivat de l'original el 16 de setembre 2013. [Consulta: 4 desembre 2015].
# Frederick Agnew Gill

Frederick Agnew Gill (Castletown, Illa de Man, 9 de juliol de 1873 – Lyndhurst, Hampshire, 4 de juny de 1938) va ser un jugador de polo britànic.
El 1900 va prendre part en els Jocs Olímpics de París, on guanyà la medalla de bronze en la competició de polo com a integrant de l'equip Bagatelle Polo Club de Paris. En aquest equip també hi competien Robert Fournier-Sarlovèze, Maurice Raoul-Duval i Edouard Alphonse de Rothschild. Gill va ser el primer habitant de l'illa de Man en participar en uns Jocs Olímpics.
Durant la Primera Guerra Mundial va ser ascendit fins al grau de capità. Posteriorment fou gerent en diferents períodes del Ranelagh Club de Londres.

## Referències

* 1 2 3 «Frederick Gill Olympic Results». sports-reference.com. Arxivat de l'original el 14 de novembre 2012. [Consulta: 21 octubre 2015].
# Frederick Roe

Frederick Roe (Robert Lee, 18 de gener de 1889 - 20 de maig de 1968) va ser un jugador de polo estatunidenc que va competir durant la dècada de 1920.
El 1924 va prendre part en els Jocs Olímpics de París, on guanyà la medalla de plata en la competició de polo. Boeseke compartí equip amb Tommy Hitchcock, Jr., Rodman Wanamaker i Elmer Boeseke.

## Referències

* ↑ «Fred Roe Olympic Results». sports-reference.com. Arxivat de l'original el 2011-08-13. [Consulta: 21 juliol].
# John Beresford (jugador de polo)

John George Beresford (Dover, Kent, Anglaterra, 10 de juny de 1847 – Washington, Estats Units, 8 de maig de 1925) va ser un jugador de polo anglès. El 1900 va prendre part en els Jocs Olímpics de París, on guanyà la medalla d'or en la competició de polo com a integrant de l'equip Foxhunters Hurlingham. En aquest equip també hi competien Denis St. George Daly, Foxhall Parker Keene, Frank MacKey i Sir Alfred Rawlinson.

## Referències

* ↑ «John Beresford Olympic Results». sports-reference.com. Arxivat de l'original el 21 de novembre 2015. [Consulta: 24 setembre 2015].
# José María de Figueroa y Alonso-Martínez

José María de Figueroa y Alonso-Martínez (Madrid, 24 de desembre de 1897 - Tafersit, 20 d'octubre de 1920) va ser un militar i jugador de polo espanyol. Fill d'Álvaro de Figueroa y Torres, primer comte de Romanones, i de Casilda Alonso-Martínez i Martín, era germà del també jugador de polo Álvaro.
El 1920 va prendre part en els Jocs Olímpics d'Anvers, on guanyà la medalla de plata en la competició de polo en perdre la final contra la selecció britànica. Compartí equip amb Jacobo Fitz-James Stuart, Leopoldo Saínz de la Maza, Hernando Fitz-James Stuart i Álvaro de Figueroa. No jugà cap dels partits del torneig olímpic.
Poc després va morir en un combat a Tafersit, al protectorat espanyol del Marroc, durant la Guerra del Rif.

## Referències

* 1 2 3 «Olympedia – José, Conde de Figueroa». [Consulta: 19 agost 2024].
* ↑ García García, José Miguel «Reseña del libro: los primeros militares olímpicos españoles». Revista Española de Educación Física y Deportes, 417, 26-04-2017. DOI: 10.55166/reefd.vi417.548. ISSN: 2387-161X.
* ↑ «El equipo masculino de polo, plata en Amberes 1920» (en castellà), 12-07-2021. [Consulta: 19 agost 2024].
# Juan Gracia Zazueta

Juan Gracia Zazueta (Quiriego, 18 d'abril de 1901 - Ciudad Obregón, 13 d'octubre de 1981) va ser un jugador de polo mexicà que va prendre part en els Jocs Olímpics de Berlín, on guanyà la medalla de bronze en la competició de polo. Compartí equip amb Julio Mueller, Antonio Nava i Alberto Ramos.

## Referències

* ↑ «Juan Gracia Olympic Results». sports-reference.com. Arxivat de l'original el 1 de març 2019. [Consulta: 28 febrer 2019].
* ↑ XI Juegos Olimpicos Berlin 1936 - Bronce | Equipo de Polo (castellà)
# Walter Jones

Walter John Henry Jones (Moore, Cheshire, Anglaterra, 4 de juny de 1866 – Fulham, Londres, 14 d'abril de 1932) va ser un jugador de polo i empresari del cotó anglès.
Nascut en el si d'una família benestant, fou educat a la Harrow School i al Jesus College. Com a jugador de polo guanyà la Champions Cup quatre vegades i la Ranelagh Open Cup en tres ocasions entre 1897 i 1903. El 1908 va prendre part en els Jocs Olímpics de Londres, on guanyà la medalla de plata en la competició de polo, com a integrant de l'equip Hurlingham Club. En aquest equip també hi competien Walter Buckmaster, Frederick Freake i John Wodehouse.

## Referències

* 1 2 «Walter Jones Olympic Results». sports-reference.com. Arxivat de l'original el 26 d'agost 2011. [Consulta: 4 desembre 2015].
# Tour de Szeklerland

El Tour de Szeklerland és una cursa ciclista que es disputa a Romania, concretament a la regió del País Székely. La cursa es creà el 2007, i l'any següent va entrar al calendari de l'UCI Europa Tour.

## Palmarès

| Any | Vencedor | Segon | Tercer |
| 2007 | Zoltán Remák | Péter Kusztor | Rida Cador |
| 2008 | Martin Hebík | Gergely Ivanics | Svetoslav Tchanliev |
| 2009 | Vitali Popkov | István Cziráki | Aurélien Passeron |
| 2010 | Evgeniy Gerganov | Walter Pedraza Morales | Bruno Rizzi |
| 2011 | Florian Bissinger | Ioannis Tamuridis | Martin Grashev |
| 2012 | Vitali Popkov | Anatoli Pakhtussov | Matej Marin |
| 2013 | Georgi Georgiev Petrov | Vitali Popkov | Laurent Évrard |
| 2014 | Stefan Koychev Hristov | Georgi Georgiev Petrov | Oleg Berdos |
| 2015 | Clemens Fankhauser | Oleg Zemliakov | Serghei Țvetcov |
| 2016 | Kiril Pozdniakov | Aleksandr Xuixemoin | Matej Mugerli |
| 2017 | Patrick Bosman | Christian Mager | Nicolae Tanovițchii |
| 2018 | Nicolae Tanovițchii | Oleksandr Prevar | Andrii Bratashchuk |
| 2019 | Jonas Rapp | Paolo Totò | Dominik Hrinkow |
| 2020 | Jakub Kaczmarek | Serghei Țvetcov | Stanislaw Aniolkowski |
| 2021 | Alan Banaszek | Daniel Auer | Andrea Guardini |
| 2022 | Szymon Rekita | Emil Dima | Maciej Paterski |
| 2023 | Martin Messner | Torbjørn Røed | Cristian Raileanu |
| 2024 | Lev Gonov | Michael Kukrle | Matthias Schwarzbacher |

## Referències

* ↑ Tour of Szeklerland (Rou) - Cat.2.2 a memoire-du-cyclisme.eu

## Enllaços externs

* Palmarès a sitiodeciclismo.net
# Shelbourne Football Club

El Shelbourne Football Club és un club de futbol irlandès de la ciutat de Dublín.

## Història

El club va ser fundat a Dublín el 1895 i s'integrà a la lliga irlandesa (unificada) el 1904. L'any 1921 fou membre fundador de la lliga de la República d'Irlanda. El 1913/14 establí la seva seu al Shelbourne Park a Ringsend. Entre el 1934 i el 1936 s'anomenà Reds United FC. La temporada 1955/56 l'equip jugà a l'Irishtown Stadium, però la temporada següent s'establí al Tolka Park.
El Shelbourne es proclamà campió de la primera divisió el 2006 però la seva licència fou revocada per la FAI i l'equip fou descendit a segona.

## Jugadors destacats

* Eric Barber
* Louis Bookman
* Jason Byrne
* Peter Desmond
* Tony Dunne
* Bob Fullam
* Stephen Geogeghan
* Eoin Hand
* Owen Heary
* Val Harris
* Joe Haverty
* Bill Lacey
* Jimmy Johnstone
* Paddy Moore
* Tony Sheridan

## Entrenadors destacats

* David Jack, 1953-55
* Gerry Doyle, 1957-1965, 1967-1975
* Eoin Hand, 1993-94
* Pat Fenlon, 2002-2006

## Palmarès

* Lliga irlandesa de futbol (14): 1925-26, 1928-29, 1930-31, 1943-44, 1946-47, 1952-53, 1961-62, 1991-92, 1999-2000, 2001-02, 2003, 2004, 2006, 2024
* Copa irlandesa (unificada) (3): 1906, 1911, 1920
* Copa irlandesa de futbol (7): 1939, 1960, 1963, 1993, 1996, 1997, 2000
* Gold Cup (1): 1914-15
* Copa de la Lliga irlandesa de futbol (1): 1995-96
* League of Ireland Shield (8) : 1922, 1923, 1926, 1930, 1944, 1945, 1949, 1971

## Enllaços externs

* Web oficial
* Reds Independent
* Shelbourne a uefa.com
# Majlinda Kelmendi

Majlinda Kelmendi (Peć, 9 de maig de 1991) és una esportista kosovar que competeix en judo, guanyadora de dues medalles d'or en el Campionat Mundial de Judo, en els anys 2013 i 2014, i tres medalles en el Campionat Europeu de Judo entre els anys 2013 i 2016. El Comitè Olímpic Internacional no va permetre que els esportistes kosovars participessin en els Jocs Olímpics d'Estiu de 2012, però Kelmendi ho va poder fer amb Albània.
Campionat Mundial :
| Any | Lloc | Medalla | Categoria |
| 2013 | Rio de Janeiro (Brasil) | 1 | –52 kg |
| 2014 | Txeliàbinsk (Rússia) | 1 | –52 kg |
| Campionat Europeu ||||
| Any | Lloc | Medalla | Categoria |
| 2013 | Budapest (Hongria) | 3 | –52 kg |
| 2014 | Montpeller (França) | 1 | –52 kg |
| 2016 | Kazan (Rússia) | 1 | –52 kg |

## Referències

* ↑ «Majlinda Kelmendi» Arxivat 2012-12-13 a Wayback Machine. en Sports-Reference.com (SR/Olympic Sports) (en inglés).
* ↑ «Majlinda Kelmendi» en JudoInside.com (en inglés).
# Victoria (pel·lícula de 2016)

Victoria és una pel·lícula francesa dirigida per Justine Triet, estrenada l'any 2016. Ha estat doblada i subtitulada en català.
L'any 2017, el film va ser nominat cinc vegades als Cèsar, entre els quals el del millor film i de la millor actriu.

## Argument

Victoria Spick és una jove advocada en plena tempesta. Mentre assisteix un matrimoni, una jove és ferida d'un cop de ganivet i un dels seus amics (el company de la dona) és acusat. Encara que molesta amb la idea de defensar una de les seus coneguts, ho accepta finalment. Al mateix temps, desbordada per la gestió del seu dia a dia, contracta Sam, un antic traficant que ha estrenada dels negocis, com « cangur » per vigilar les seves dos petites filles. Descobreix d'altra banda que el seu ex, que ambiciona ser escriptor, ha publicat sobre internet un relat inspirat de la seva història carregant-li tots els mals. Malgrat el seu dinamisme, Victoria és a la vora de la crisi, tant professionalment com sentimentalment …

## Repartiment

* Virginie Efira: Victoria Spick
* Vincent Lacoste: Sam
* Melvil Poupaud: Vincent, el client de Victoria
* Laurent Poitrenaux: David, l'ex de Victoria
* Laure Calamy: Christelle, la col·lega de Victoria
* Alice Daquet: Eve, la demandant
* Julie Moulier: la presidenta del tribunal a Nantes
* Pedra Mall: el psicòleg
* Sabrina Seyvecou: Suzanna
* Sophie Fillières: Sophie
* Marc Ruchmann: el amant d'un vespre n° 2
* Arthur Mazet: el primer cangur
* Arthur Harari: l'educador del ximpanzé
* Clara Burger: Leslie Cavaller
* Elsa Wolliaston: la vident
* Aurélien Bellanger: el veí de taula de Victoria al matrimoni
* Hector Obalk: el president del tribunal a París
* Vincent Dietschy: El acupuntor
* Thomas Lévy-Lasne: Axel
* Antoine Bueno: L'expert veterinari

## Rodatge

El rodatge va tenir lloc a París (estació Montparnasse, ...), Nanterre (prefectura), Champs-sur-Marne (façana i escala de l'escola ESIEE París), als estudis de Bry-sur-Marne

## Premis

* 2016: Premis César: 5 nominacions incloent-hi millor pel·lícula i actriu (Efira)

## Crítica

* "[Triet] encerta amb els seus divertits diàlegs, veloços i vitriòlics. I en el seu retrat de l'empoderada protagonista (...) Però acabar amb els clixés de la romcom demanda una mica més (…) Puntuació: ★★★ (sobre 5)"
* "La vida sexual de Victoria és l'aspecte menys interessant de 'In Bed With Victoria' (...) El que Triet ha fet és demostrar que la gent pot permetre's ser complicada — i de vegades contradictòria."

## Referències

* ↑ «Victoria». goitaquefanara.cat. Fundació .cat. [Consulta: 7 novembre 2024].
* ↑ «Victoria». [Consulta: 15 febrer 2018].
* ↑ «Tournage imminent pour Victoria de Justine Triet». [Consulta: 15 febrer 2018].
* ↑ «Virginie Effira a joué « Victoria » à la préfecture de Nanterre» (en francès). leparisien.fr, 2016-09-14CEST16:00:06+02:00.
* ↑ Fotogramas.es «Los casos de Victoria» (en castellà). Fotogramas.
* ↑ Debruge, Peter «Film Review: ‘In Bed With Victoria’» (en anglès). Variety, 12-05-2016.
# Cabanes (Oristà)

Cabanas és una masia d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Masia de planta rectangular coberta amb una teulada a dues vessants amb el carener perpendicular a la façana en el cos principal, en una ampliació posterior a llevant, la teulada és lateral a la façana.
A la façana principal trobem un portal adovellat, finestres allindades, una de les quals té la inscripció "i Es As ÿ Maria Cabanas, reedificat 1759", i un rellotge de sol.
El cos adossat al costat esquerre hi ha una entrada feta amb volta a la planta baixa i unes galeries de tres arcades de mig punt a cada un dels dos pisos de l'edifici.
Hi ha una lliça amb una llinda de grans dimensions, que junt amb la masoveria, està datada el 1875.
A la part dreta hi ha una era i cabanes.

## Història

La masia està edificada on antigament hi havia Tres Vicos, situat dintre el terme del castell d'Oristà i que consta l'any 1093.
En la masia hi ha un fons de pergamins des del 1200.
Cabanas pagava cens a la batllia de Lluçà i n'era súbdit segons consta en el primer Capbreu del monestir l'any 1434.

## Referències

* 1 2 3 4 5 6 7 8 «Cabanes». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# B-432

La carretera B-432 és una carretera pertanyent a la demarcació de Barcelona, d'on la B amb què comença la seva numeració. Travessa els termes municipals de Prats de Lluçanès, Olost, Oristà i altre cop Olost, a la comarca del Lluçanès, si bé tots tres termes adscrits administrativament a la d'Osona.

## Terme municipal d'Olost

La carretera arrenca del centre d'Olost, a la cantonada de la Carretera de Vic amb la Carretera de Gironella, on enllaça amb la carretera C-154. Des d'aquest lloc arrenca cap a ponent, i just quan arriba a la fita quilomètrica 2, deixa el terme d'Olost, entra en el d'Oristà, i fa un doble retomb, passant a prop de la masia dels Plans de Cabanas, on torna a entrar en el terme d'Olost per deixar-lo de seguida i tornar a entrar en el d'Oristà.

## Terme municipal d'Oristà

La carretera segueix la vall de la Riera Gavarresa primer per l'esquerra i després de travessar-la, pel dret. En el quilòmetre 5 passa pel costat de migdia de la masia de Cabanas, i poc abans del 6 troba el trencall d'on surt cap al sud-oest la carretera BV-4404. La carretera gira cap al nord, passa pel costat de ponent de Vilargonter, i poc després, passada la fita quilomètrica 8, torna a deixar el terme d'Oristà per endinsar-se altre cop en el d'Olost.

## Terme municipal d'Olost

Aquest tram de carretera travessa l'extrem sud-oest de la parròquia i poble de Santa Creu de Jutglar, fins que poc abans de la fita 10 deixa el terme d'Olost per entrar en el de Prats de Lluçanès.

## Terme municipal de Prats de Lluçanès

La B-432 entra en el terme del cap de comarca del Lluçanès seguint per l'esquerra el torrent Merdinyol, passa a llevant del Serrat del Gorg de l'Oli, fins que ateny el Pont Espatllat, al sud-est del Polígon Industrial Les Saleres. De seguida troba ja les primeres cases de Prats de Lluçanès, on entra per l'Avinguda de Pau Casals. Al capdamunt de l'avinguda troba la cruïlla amb la carretera B-431 i la BP-4653.

## Referències

* ↑ B-432 a web de la Diputació de Barcelona
* ↑ El nou vial d'accés a Prats també millorarà l'entrada al polígon industrial, naciodigital.cat, 31 de maig de 2010

## Enllaços externs

* La BV-4401 en el sen entorn, a l'Institut Cartogràfic de Catalunya
* Catàleg de Carreteres de Catalunya, 2013 Arxivat 2017-04-01 a Wayback Machine.
# Museu Nacional de Ghana

El Museu nacional de Ghana (en anglès: National Museum of Ghana) es troba a la capital de Ghana, la ciutat de Accra. És el major i més antic dels sis museus sota l'administració de la Junta de museus i monuments de Ghana (GMMB per les sigles en anglès).
L'edifici del museu va ser inaugurat el 5 de març 1957 com a part de les celebracions de la independència de Ghana. La inauguració oficial es va dur a terme per la Duquessa de Kent, la princesa Marina. El Primer director del Museu va ser A.W. Lawrence.

## Referències

* ↑ https://web.archive.org/web/20091027000102/http://geocities.com/gmmbacc/
* ↑ R. M. Cook, 'Lawrence, Arnold Walter (1900-1991)', Oxford Dictionary of National Biography, Oxford University Press, Set 2004; ara edn, May 2009
# L'obertura dels pous

L'obertura dels pous (en txec: Otvírání studánek; en anglès: The Opening of the Wells, també coneguda com The Opening of the Springs), H. 354 (1955), és una cantata de cambra del compositor txec Bohuslav Martinů.
Va ser compost entre juny i juliol de 1955 a Niça sobre el text del poeta txec Miroslav Bureš. Va ser escrit per cor femení, soprano, contralt i solos de baríton, recitador, dos violins, viola i piano. La composició va ser dedicada a Miroslav Bureš i a la Regió de Vysočina. La composició forma part del cicle de quatre cantates (The Opening of the Wells, Legend of the Smoke from Potato Fires, The Romance of the Dandelions, Mikeš of the Mountains); tots estan connectats amb Horácko, la part més occidental de Moràvia, la regió nativa de Martinů.
La cantata tracta els costums al voltant de donar la benvinguda a la primavera. El baríton canta com un pelegrí que retorna a la seva terra nativa.

## Enregistraments

* Opening of the Wells, Legend of the Smoke from Potato Fires, Mikeš of the Mountains. CD. Supraphon 110767-2231.

## Referències

* Martinů, Bohuslav: Otvírání studánek. Partitura a instrumentální hlasy. Praga: Editio Bärenriter, 1996. H 2122
* Pàgina de l'Institut Martinů Otvírání studánek, en t Arxivat 2012-05-15 a Wayback Machine.xec Arxivat 2012-05-15 a Wayback Machine.
# Khadjimurat Gatsàlov

Khadjimurat Soltanovich Gatsàlov (en Osseta: Гуæцæлти Солтани фурт Хадзимурат, rus: Хаджимура́т Солта́нович Гаца́лов; nascut l'11 de desembre de 1982, Chikola, Ossètia del Nord-Alània) és un lluitador de lluita lliure rus. Capità de les Forces Armades russes. Campió dels Jocs Olímpics d'Atenes, cinc vegades campió del món, tres vegades campió d'Europa, Honorable Mestre d'Esports de Rússia.

## Referències

* ↑ «Ossetians - Gatsalov Khadzhimurat». [Consulta: 31 octubre 2024].
# Múscul corrugador superciliar

El múscul corrugador superciliar o múscul superciliar (musculus corrugator supercili) és un múscul de la cara que es troba a la part interna de l'arc superciliar, sota el múscul orbicular de les parpelles; s'entrecreua amb les fibres d'aquest múscul.
S'insereix, per dins, en la porció interna de l'arc superciliar, a la pell de la cella. Per fora, a la cara profunda de la pell de les celles. Aquest múscul és innervat pel nervi facial. En contreure's, provoca l'arrufament de la cella.

## Notes

* ↑ La denominació múscul corrugador superciliar no apareix al Diccionari enciclopèdic de medicina. Si ho fa el TERMCAT i considera que és la denominació principal, d'acord amb la Terminologia Anatomica. Múscul superciliar és una sinonímia complementària. Vegeu TERMCAT, CENTRE DE TERMINOLOGIA. Diccionari d'oftalmologia [en línia]. Barcelona: TERMCAT, Centre de Terminologia, cop. 2011. (Diccionaris en Línia)<http://www.termcat.cat/ca/Diccionaris_En_Linia/121>
* ↑ La corrugació, segons el DIEC, és la formació d'arrugues, especialment a la pell sota l'acció de certs músculs.

## Referències

* 1 2 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 19 gener 2014].
* ↑ "Eye, human."Encyclopædia Britannica from Encyclopædia Britannica 2006 Ultimate Reference Suite DVD 2009
* ↑ TERMCAT, CENTRE DE TERMINOLOGIA. [<http://www.termcat.cat/ca/Diccionaris_En_Linia/121> Diccionari d'oftalmologia [en línia].]. Barcelona: TERMCAT.
    Aquest article incorpora text de l'edició de l'Anatomia de Gray en domini públic.

## Imatges

* El corrugador superciliar vist des de l'interior.
* La superfície exterior de l'os frontal.
* El corrugador superciliar és visible a la part superior de la cara.

## Enllaços externs

* LUC crr
* -751501235 al GPnotebook